CELEX: C2007/170/12
Language: ro
Date: 2007-07-21 00:00:00
Title: Cauza C-80/06: Hotărârea Curții (Camera a treia) din 7 iunie 2007 (cerere având ca obiect pronunțarea unei hotărâri preliminare formulată de Tribunale ordinario di Novara — Italia) — Carp Snc di L. Moleri e V. Corsi, Associazione Nazionale Artigiani Legno e Arredamenti/Ecorad Srl (Directiva 89/106/CE — Produse pentru construcții — Procedura de atestare a conformității — Decizia 1999/93/CE a Comisiei — Efect direct orizontal — Exceptare)

21.7.2007   
            
            
               RO
            
            
               Jurnalul Oficial al Uniunii Europene
            
            
               C 170/7
            
         Hotărârea Curții (Camera a treia) din 7 iunie 2007 (cerere având ca obiect pronunțarea unei hotărâri preliminare formulată de Tribunale ordinario di Novara — Italia) — Carp Snc di L. Moleri e V. Corsi, Associazione Nazionale Artigiani Legno e Arredamenti/Ecorad Srl
   (Cauza C-80/06) (1)
   
   (Directiva 89/106/CE - Produse pentru construcții - Procedura de atestare a conformității - Decizia 1999/93/CE a Comisiei - Efect direct orizontal - Exceptare)
   (2007/C 170/12)
   Limba de procedură: italiana
   Instanța de trimitere
   Tribunale ordinario di Novara
   Părțile din acțiunea principală
   
      Reclamante: Carp Snc di L. Moleri e V. Corsi, Associazione Nazionale Artigiani Legno e Arredamenti
   
      Pârâtă: Ecorad Srl
   Obiectul
   Cerere de pronunțare a unei hotărâri preliminare — Tribunale ordinario di Novara — Interpretarea articolelor 2 și 3 și a anexelor II și III la Decizia 1999/93/CE a Comisiei din 25 ianuarie 1999 privind procedura de atestare a conformității produselor de construcție conform articolului 20 alineatul (2) din Directiva 89/106/CEE a Consiliului referitoare la ușile, ferestrele, obloanele, storurile, portalurile și feroneria aferentă (JO L 29, p. 51) — Construirea de uși antipanică de către tâmplari care nu au urmat procedura de atestare prevăzută de decizie — Exceptare?
   Dispozitivul
   Un particular nu se poate prevala în cadrul unui litigiu privind răspunderea contractuală împotriva unui alt particular de încălcarea de către acesta din urmă a dispozițiilor articolelor 2 și 3, precum și a anexelor II și III la Decizia 1999/93/CE a Comisiei din 25 ianuarie 1999 privind procedura de atestare a conformității produselor de construcție conform articolului 20 alineatul (2) din Directiva 89/106/CEE a Consiliului referitoare la ușile, ferestrele, obloanele, storurile, portalurile și feroneria aferentă.
   
      (1)  JO C 131, 3.6.2006.